૨૦૦૮થી શરૂ થયેલી અને દેશની સૌથી લાંબી કૉમેડી ટીવી-સિરિયલ બનેલી ‘તારક મેહતા કા ઉલ્ટા ચશ્મા’ના લોકપ્રિય કૅરૅક્ટર ટપુનું પાત્ર નિભાવતો ચાઇલ્ડ ઍક્ટર ભવ્ય ગાંધી આ સિરિયલ છોડી રહ્યો છે એવું જાણવા મળ્યું છે. બે હજારથી પણ વધુ એપિસોડ પાર કરી ચૂકેલી આ સિરિયલમાં ટપુનું કૅરૅક્ટર જબરદસ્ત હિટ થયું છે અને એમ છતાં ટપુએ સિરિયલ છોડવાનો નિર્ણય લીધો એ ખરેખર શૉકિંગ છે. હકીકત એ છે કે છેલ્લા એક-સવા વર્ષથી સિરિયલમાં ભવ્યનું કોઈ કામ રહ્યું ન હોવાથી તેણે સિરિયલ છોડીને હવે ફિલ્મ અને એન્ટરટેઇનમેન્ટના બીજા ફીલ્ડમાં દાખલ થઈને આગળ વધવાનું નક્કી કર્યું છે. ભવ્યએ પૂરતા સમય સુધી રાહ જોઈ, પણ એ પછીયે વાર્તામાં ક્યાંય તેને લાયક કશું બનતું ન હોવાથી અંતે તેણે સિરિયલ છોડવાનું નક્કી કરી લીધું છે.